གླིང་སྒྲུང་གཅེས་བཏུས་བྱེ་རིའི་བྱུར་རྫོང་ཞེས་པ་འདི་གཙོ་བོ་མཚོ་སྔོན་མི་རིགས་དཔེ་སྐྲུན་ཁང་ནས་པར་དུ་བསྐྲུན་པའི་བྱེ་རིའི་བྱུར་རྫོང་རྨང་གཞིར་བཟུང་ནས་ལེགས་པར་བསྒྲིགས་ཁར།མཚོ་སྔོན་མི་རིགས་དཔེ་སྐྲུན་ཁང་ནས་པར་སྐྲུན་གནང་བའི་ཨ་གྲགས་གཟི་རྫོང་གི་ལེའུ་དང་པོ་དེ་བླངས་ཏེ་སྒྲུང་དཔེ་འདི་ཉིད་ཀྱི་མགོར་བཞག་ཡོད་ལ།སྒྲུང་དཔེ་རུ་ཡོད་པའི་ཚིག་སྐྱོན་དང་མིང་སྐྱོན་དག་བཅོས་དང་།མི་མིང་ས་མིང་མཚོན་མིང་སོགས་གཅིག་གྱུར་བྱས་ཡོད།ལྷག་པར་དུ་ཆོས་ལུགས་ཐ་སྙད་མོད་པོ་ཞིག་ལ་མཆན་འགྲེལ་ཅུང་རྒྱས་པ་རེ་བྱས་ཏེ།གླིང་སྒྲུང་གཅེས་བཏུས་ཚན་ཆུང་གི་རྩ་དོན་དང་བླང་བྱ་ལྟར་རང་ནུས་ཡོད་ཚད་ཀྱིས་ལེགས་སྒྲིག་བྱས་ཡོད་དོ།།